Ingrid Langerud

Ingrid Langerud (født 1981) er en norsk politiker (Ap) og kommunikasjonsarbeider. Fra 2022 er hun kommunikasjonsdirektør i Innovasjon Norge.

Hun var leder av Europeisk Ungdom fra 2002 til 2005. Før hun ble leder i organisasjonen var hun fylkesleder først i Hedmark, der hun gjenopprettet fylkeslaget sammen med Anette Trettebergstuen, og deretter i Akershus Europeisk Ungdom. I perioden 2009–2013 var hun nestleder i Europabevegelsen i Norge. Hun har en bachelorgrad i statsvitenskap med medievitenskap fra Universitetet i Oslo.

Langerud var ansatt i Burson-Marsteller i perioden 2005−2016, og arbeidet der særlig med organisasjoner/foreninger, offentlige og private virksomheter innen helse, forskning og utdanning, energi og miljø.

Hun har vært politisk aktiv i Arbeiderpartiet, og arbeidet en kort periode i Miljøverndepartementet som førstesekretær i avdelingen for internasjonalt samarbeid. I mars 2016 ble hun ansatt som Arbeiderpartiets kommunikasjonsjef. 

 Referanser

Kategori:Europabevegelsen i Norge
Kategori:Ledere for Europeisk Ungdom
Kategori:Politiske rådgivere fra Arbeiderpartiet
Kategori:Norske kommunikasjonsfolk
Kategori:Politiske kommunikasjonsarbeidere